ඒ, හිරු ප්‍රවෘත්ති දින ගණනාවක් තිස්සේ සිදු කළ අනාවරණයේ ප්‍රතිඵලයක් ලෙසින්.කටුනායක බණ්ඩාරනායක ගුවන් තොටුපොළ හරහා මෙරටට පැමිණෙන ගුවන් මගීන් හෝටල් නිරෝධායනයට යොමුකරමින් සිදුකළ මහා පරිමාණ මුදල් ගසාකෑම පිළිබඳ අප අවස්ථා කිහිපයකදි රට හමුවේ අනාවරණය කළා.ඒ අනුව, නිරෝධායනයෙන් මුදල් ගසා කෑමට තිත තබමින් කටුනායක ගුවන් තොටුපලේ පී.සී.ආර් පරීක්ෂණාගාරයක් ඊයේ විවෘත කෙරුණේ හිරු අනාවරණයේ ප්‍රතිඵලයක් ලෙසින්.නව පී.සී.ආර්. පරීක්ෂණ මධ්‍යස්ථානයේ කාර්ය මණ්ඩලය දැනුවත් කිරීමේ සහ පුහුණු කිරීමේ කටයුතු අද ආරම්භ කෙරුණා.මෙහි පැයකට පුද්ගලයින් 500 දෙනෙකු බැගින් දිනකට පුද්ගලයින් 7000ක් පී.සී.ආර්. පරීක්ෂාවට ලක් කළ හැකියි.මේ යටතේ විදෙස් රටක සිට මෙරටට පැමිණෙන පුර්ණ එන්නත්කරණයට ලක්වූ දෙස් විදෙස් සංචාරකයින්ට ඩොලර් 40ක මුදලක් ගෙවා මෙම පී.සී.ආර් පරීක්ෂණයකට පෙනී සිටිමේ හැකියාව පවතිනවා.මෙරටට පැමිණෙන ශ්‍රී ලාංකික ශ්‍රමිකයින්ගෙන් හෝටල් නිරෝධායනය යටතේ මුදල් ගසාකෑම ද මෙම ක්‍රමවේදය මඟින් වළක්වාගත හැකියි.